রাজ্যে প্রচারে এসে নারদ কাণ্ড থেকে রাহুল সিনহাকে ঘুষ দেওয়া সব বিষয়েই মুখ খুললেন বিজেপি সভাপতি অমিত শা। কলকাতার প্রেস ক্লাবে কী কী বললেন বিজেপি সভাপতি:-
 ওয়েব ডেস্ক:  রাজ্যে প্রচারে এসে নারদ কাণ্ড থেকে রাহুল সিনহাকে ঘুষ দেওয়া সব বিষয়েই মুখ খুললেন বিজেপি সভাপতি অমিত শা। কলকাতার প্রেস ক্লাবে কী কী বললেন বিজেপি সভাপতি:- তৃণমূলের যদি কেউ ঘুষ না নিয়ে থাকেন, তাহলে নারদ কাণ্ডে সিবিআই তদন্তের নির্দেশ দিন মুখ্যমন্ত্রী। দাবি বিজেপি সভাপতি অমিত শায়ের। পাশাপাশি রাজ্যসভায় এথিক্স কমিটিকে নারদকাণ্ডের তদন্তভার দেওয়া নিয়ে বাম ও কংগ্রেসকেও কটাক্ষ করেন তিনি। চিটফান্ড কেলেঙ্কারি নিয়ে নিয়ে মুখ্যমন্ত্রীর জবাব দাবি করলেন অমিত শা। তাঁর মন্তব্য, চিটফান্ডে যে পরিবারগুলি সর্বস্ব খুইয়েছে, তাঁদের জবাব দিন মুখ্যমন্ত্রী।   রাহুল সিনহাকে ঘুষের অভিযোগে পুলিসের বিরুদ্ধে সরব বিজেপি সভাপতি অমিত শা। তাঁর মন্তব্য, এর দায় পুলিস কমিশনারেরও। তাই অবাধ ও শান্তিপূর্ণ ভোট করতে কমিশনের কাছে অভিযুক্ত পুলিস অফিসারদের সরানোর দাবি জানাবেন বলে জানিয়েছেন তিনি।